Wanneer Dawid vir Goliat wil uitdaag | Netwerk24
Wanneer Dawid vir Goliat wil uitdaag
Voordat Heineken in 2010 sy Sedibeng-brouery in Johannesburg in 'n gesamentlike onderneming met die Britse multinasionale alkoholiesedrank- maatskappy Diageo geopen het, is alle Heineken-produkte in Suid-Afrika ingevoer.
Heineken SA word vanaf 2016 as 'n alleenstaande bier-en-sider-onderneming in die land bedryf. Heineken SA het bewenens sy belang van 75% in Sedibeng 'n belang van 30% in Namibia Breweries, 100% van Soweto Gold Brewery sowel as Stellenbrau Brewery, asook 'n belang van 49% in Jack Black Brewing Company.
Die maatskappy het die afgelope drie jaar geweldige groei in SA beleef, volgens Gerrit van Loo, besturende direkteur van Heineken SA. Die maatskappy het tans 'n markaandeel van 18% en is die tweede grootste speler in die plaaslike bedryf. Om by te hou, het Heineken SA verlede jaar aangekondig dat hy €60 miljoen sou investeer om die produksievermoë van sy Sedibeng-brouery te vergroot, en die konstruksie sal na verwagting binne die eerste ses maande van vanjaar voltooi word.